ΣΥΜΦΩΝΟ ΣΥΝΕΡΓΑΣΙΑΣ 


Στην Αθήνα σήµερα, την 04 / 03 / 2022, 


Οι κάτωθι συµβαλλόμενοι: 

αφ’ ενός μεν 
ο ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ ΜΟΥΣΙΚΩΝ ΠΝΕΥΜΑΤΙΚΩΝ 
ΔΙΚΑΙΩΜΑΤΩΝ Η ΑΥΤΟΔΙΑΧΕΙΡΙΣΗ - ΑΣΤΙΚΟΣ ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ 
ΕΥΘΥΝΗΣ», που εδρεύει στην Αθήνα, οδός Κοραή, αρ. 3, Α.Φ.Μ.: 9935358617, 
Δ.Ο.Υ.: Δ’ ΑΘΗΝΩΝ, όπως εκπροσωπείται νομίμως για την υπογραφή της παρούσας 
από τον Γκιόκα Ιωάννη, εφεξής και χάριν συντομίας καλούμενη η 
«ΑΥΤΟΔΙΑΧΕΙΡΙΣΗ», 

αφ’ ετέρου δε 
ο Σύλλογος Καφεστιατόρων Πάρου, που εδρεύει στην Παροικιά Πάρου, Ν. 
Κυκλάδων, ἀδας ....''.'.''«.'»-“---------κεκοπεπκελοσκο δια με» «νομίμως εκπροσωπούµενος για 
την υπογραφή της παρούσας από την Πρόεδρο κα Μοίρα Ολγα Χριστίνα, εφεξής και 
χάριν συντοµίας καλούμενο «ΣΥΛΛΟΓΟΣ», 


συμφωνούν, συνομολογούν και κάνουν αμοιβαία αποδεκτά τα ακόλουθα: 
1. ΠΡΟΟΙΜΙΟ 


1. Ἡ ΑΥΤΟΔΙΑΧΕΙΡΙΣΗ, είναι αστικός μη κερδοσκοπικός συνεταιρισμός 
περιορισμένης ευθύνης που συστάθηκε νόμιμα, δυνάμει της Υπουργικής απόφασης 
υπ’ αριθμ. 2170/2003 (ΦΕΚ Β’ 323/18-3-2003), και λειτουργεί νόμιμα σύμφωνα με 
τις διατάξεις του ν.2121/93 και του ν. 4481/2017 «για τη συλλογική διαχείριση 
δικαιωμάτων πνευματικής ιδιοκτησίας και συγγενικών δικαιωμάτων». Η 
ΑΥΤΟΔΙΑΧΕΙΡΙΣΗ έχει ως αποκλειστικό σκοπό τη διαχείριση και την προστασία των 
πνευματικών δικαιωμάτων επί των έργων των μελών της, ήτοι συνθετών και 
στιχουργών, εκδοτών/υποεκδοτών μουσικών έργων και εν γένει δικαιούχων. 


2. Τα μέλη της ΑΥΤΟΔΙΑΧΕΙΡΙΣΗΣ, συνθέτες και στιχουργοί ή κληρονόμοι αυτών ως 

δικαιούχοι, έχουν αναθέσει στην ΑΥΤΟΔΙΑΧΕΙΡΙΣΗ, κατόπιν σχετικών συµβάσεων 
ανάθεσης, µε καταπιστευτική μεταβίβαση, τις εξουσίες που απορρέουν από το 
περιουσιακό δικαίωµα της πνευματικής ιδιοκτησίας επί των έργων τους ή επί των 
έργων που έχουν κληρονομήσει ή/και εκπροσωπούν, µε σκοπό την προστασία και 
διαχείριση από αυτήν των δικαιωμάτων τους και την είσπραξη και απόδοση των 
εισπραττόµενων ποσών σε αυτούς, Ως δικαιούχος (κατόπιν μεταβιβάσεως) των 
δικαιωμάτων πνευματικής ιδιοκτησίας που της έχουν ανατεθεί από τα µέλη της 
προς διαχείριση και προστασία, η ΑΥΤΟΔΙΑΧΕΙΡΙΣΗ έχει το δικαίωµα, μεταξύ άλλων, 
σύμφωνα µε τα οριζόμενα στο άρθρο 6 παρ. 1 β). ν. 4481/2017, να καταρτίζει 
συμβάσεις µε τους χρήστες για την άδεια χρήσης/εκμετάλλευσης του 
εκπροσωπουµένου ρεπερτορίου της, τον καθορισμό της οφειλόμενης αμοιβής και 
την είσπραξη της αμοιβής µε σκοπό τη διανοµή στους δικαιούχους, καθώς και 
συλλογικές συμβάσεις µε ενώσεις χρηστών κατόπιν σχετικών διαπραγματεύσεων. 

3 Με την υπογραφή της παρούσας το αφετέρου συμβαλλόμενο μέρος θα 
παραδώσει κατάλογο µε τα εγγεγραμμένα μέχρι σήμερα μέλη του, ο οποίος θα 
επισυναφθεί στην παρούσα ως ΠΑΡΑΡΤΗΜΑ Α’, το οποίο αποτελεί ενιαίο και 
αναπόσπαστο µέροςτης παρούσας. 


2.ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ 


2.1. Αντικείµενο της παρούσας είναι η ρύθμιση καταβολής των πνευματικών 
δικαιωμάτων (αμοιβής) της ΑΥΤΟΔΙΑΧΕΙΡΙΣΗΣ, για τη χρήση των μουσικών έργων 
του εκπροσωπούμενου απὀ αυτήν ρεπερτορίου, που συνίσταται στην µε 
οποιοδήποτε τρόπο δημόσια εκτέλεση των έργων αυτών στις επιχειρήσεις που 
διατηρούν άλλως εκμεταλλεύονται τα µέλη του ΣΥΛΛΟΓΟΥ για το χρονικό διάστημα 
από 1/1/2018-31/12/2022, με σκοπό την χορήγηση σε κάθε ένα μέλος του 
ΣΥΛΛΟΓΟΥ της μη αποκλειστικής «ΑΔΕΙΑΣ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ», 
σύμφωνα µε τους ειδικότερους όρους και προὐποθέσεις που περιέχονται στην 
παρούσα και τις οικείες διατάξεις του ν.2121/1993 και του ν.4481/2017 για τη 
νόμιμη ισχύ της. Τα μέλη του ΣΥΛΛΟΓΟΥ θα αποδεικνύουν την ιδιότητά τους από 
την σχετική έγγραφη βεβαίωση του τελευταίου. Η βεβαίωση αυτή θα υποβάλλεται 
στην ΑΥΤΟΔΙΑΧΕΙΡΙΣΗ από το κάθε μέλος του ΣΥΛΛΟΙΟΥ που θα προσχωρεί στην 


παρούσα. 


2.2. Λαμβάνοντας υπόψη το ισχύον σήµερα αμοιβολόγιο της ΑΥΤΟΔΙΑΧΕΙΡΙΣΗΣ (το 
οποίο εἶναι αναρτηµένο από την ΑΥΤΟΔΙΑΧΕΙΡΙΣΗ στον οικείο ιστότοπο 
γνωστοποίησής του στο κοινό και στον εποπτεύοντα φορέα Ο.Π.Ι.), τα µέρη 
δηλώνουν, συμφωνούν και συναποδέχονται ότι η αμοιβή (οικονομικό αντάλλαγμα) 
των πνευματικών δικαιωμάτων, η οποία οφείλεται για καθένα από τα έτη 2018, 
2019, 2020, 2021 και 2022, για το εκπροσωπούμενο απὀ την ΑΥΤΟΔΙΑΧΕΙΡΙΣΗ 
ρεπερτόριο, για τη δηµόσια εκτέλεση που πραγματοποιείται στις επιχειρήσεις που 
διατηρούν άλλως εκμεταλλεύονται τα µέλη του ΣΥΛΛΟΓΟΥ ορίζεται ως εξής: 

Α) Για το έτος 2018: 

Έναντι οποιουδήποτε μέλους του ΣΥΛΛΟΓΟΥ προσχωρήσει στην παρούσα συμφωνία 
μέχρι την 31/10/2021 και στη βάση ισχύοντος σήμερα αμοιβολογίου της 
ΑΥΤΟΔΙΑΧΕΙΡΙΣΗΣ εφαρμόζεται έκπτωση: 2096 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω μέλη, τα 
συνολικά αναλογούντα δικαιώματα (αμοιβές) για το έτος 2018, σε 12 μηνιαίες 
άτοκες δόσεις, και ο αναλογούν ᾧπα αυτών µε την προσχώρηση στην παρούσα. 

Β) Για το έτος 2019: 

Έναντι οποιουδήποτε μέλους του ΣΥΛΛΟΓΟΥ προσχωρήσει στην παρούσα συμφωνία 
μέχρι την 31/10/2021 και στη βάση του ισχύοντος σήμερα αμοιβολογίου της 
ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώματα (αμοιβές) για το έτος 2019, σε 12 μηνιαίες 
άτοκες δόσεις, και ο αναλογούν ᾧπα αυτών µε την προσχώρηση στην παρούσα. 

Γ) Για το έτος 2020 

Έναντι οποιουδήποτε μέλους του ΣΥΛΛΟΓΟΥ προσχωρήσει στην παρούσα συμφωνία 
μέχρι την 31/10/2021 και στη βάση του ισχύοντος σήμερα αμοιβολογίου της 
ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επί της προκύπτουσας συνολικής 
αμοιβής εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώματα (αμοιβές) για το έτος 2020, σε 12 μηνιαίες 
άτοκες δόσεις, και ο αναλογούν φπα αυτών µε την προσχώρηση στην παρούσα. 

Γ) Για το έτος 2021 

Έναντι οποιουδήποτε μέλους του ΣΥΛΛΟΓΟΥ προσχωρήσει στην παρούσα συμφωνία 


μέχρι την 31/12/2021 και στη βάση του ισχύοντος σήμερα αμοιβολογίου της 


ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επί της προκύπτουσας συνολικής 
αμοιβής ,εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώµατα (αμοιβές) για το έτος 2021, σε 12 μηνιαίες 
άτοκες δόσεις, και ο αναλογούν ᾧπα αυτών µε την προσχώρηση στην παρούσα. 

Λ) Για το έτος 2022 

Έναντι οποιουδήποτε μέλους του ΣΥΛΛΟΓΟΥ προσχωρήσει στην παρούσα συμφωνία 
μέχρι την 31/12/2022 και στη βάση του ισχύοντος σήμερα αμοιβολογίου της 
ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επἰ της προκύπτουσας συνολικής 
αμοιβής ,εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώματα (αμοιβές) για το έτος 2022, σε 12 μηνιαίες 
άτοκες δόσεις, και ο αναλογούν φπα αυτών µε την προσχώρηση στην παρούσα 
Συμφωνείται ότι, λόγω των έκτακτων συνθηκών και των επιπτώσεων απὀ τα 
ληφθέντα µέτρα για την αντιμετώπιση της διασποράς του (ΟΟΝΙΏ -19 µε την 
υποχρεωτική αναστολή της λειτουργίας καταστημάτων βάσει σχετικών ΚΥΑ για όσα 
μέλη του ΣΥΛΛΟΓΟΥ που αποδεδειγμένα είχαν αναστείλει την λειτουργία των 
καταστημάτων τους, βάσει σχετικών ΚΥΑ, κατά τους μήνες από Μάρτιο 2020 έως 
Μάιο 2020, καθώς και από Νοέμβριο 2020 έως Μάιο 2021 για τον υπολογισμό της 
αναλογούσας συνολικής αμοιβής των ετών αυτών (2020) και (2021) δεν θα 
προσµετράται για τα εν λόγω καταστήματα το αντίστοιχο χρονικό διάστηµα 
εκάστου έτους κατά το οποίο τελούσαν σε αναστολή λειτουργίας. 

Δ) Ο εκάστοτε ισχύων ΦΠΑ θα καταβάλλεται από τα µέλη του ΣΥΛΛΟΓΟΥ προς την 
ΑΥΤΟΔΙΑΧΕΙΡΙΣΗ στο ακέραιο, και θα βαρύνει αποκλειστικά και μόνον το κάθε εν 
λόγω μέλος. 

Ε) Με την ολοσχερή καταβολή του αναλογούντος ΦΠΑ, σύμφωνα µε τους ὀρουςτης 
παρούσας, θα εκδίδονται και τα αντίστοιχα νόμιμα παραστατικά από την 
ΑΥΤΟΔΙΑΧΕΙΡΙΣΗ και θα χορηγείται στο κάθε μέλος του ΣΥΛΛΟΓΟΥ η αντίστοιχη µη 
αποκλειστική «ΑΔΕΙΑ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ» της ΑΥΤΟΔΙΑΧΕΙΡΙΣΗΣ για 
τα αντίστοιχα ως άνω έτη 2018, 2019, 2020, 2021 και 2022. 

2.3. Έναντι οποιουδήποτε μέλους του ΣΥΛΛΟΓΟΥ προσχωρήσει στην παρούσα 
σύμβαση εμπροθέσμως και έχει τηρήσει πλήρως και προσηκόντως τις 
προβλεπόμενες από την παρούσα σύμβαση υποχρεώσεις του για τα έτη 2018, 2019 


2020, 2021 και 2022, εντός του προαναφερόμενου ορισθεντος διαστήματος, 


σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ δεν θα διατηρεί καμία 
αξίωση για τον προ της 1.1.2018 χρόνο, υπό την αυτονόητη Φυσικά προὐπόθεση, 
ότι το εν λόγω µέλος του ΣΥΛΛΟΓΟΥ δεν θα εξέλθει της εν προκειμένω συμφωνίας, 
οπότε οι παραπάνω αξιώσεις της ΑΥΤΟΔΙΑΧΕΙΡΙΣΗΣ θα ενεργοποιούνται άµεσα. 

2.4. Ρητά συνομολογείται ότι στην περίπτωση που οποιοδήποτε µέλος του 
ΣΥΛΛΟΓΟΥ δεν προσχωρήσει στην προκείµενη συμφωνία ή/και δεν τηρήσει πλήρως 
τις υποχρεώσεις του, εντός του προαναφερόμενου ορισθέντος διαστήματος, 
σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ θα διεκδικήσει τα 
προβλεπόμενα από τις οικείες νομοθετικές διατάξεις µε βάση το νομίμως 
δημοσιευμένο και ισχύον αμοιβολόγιο της, χωρίς να δεσμεύεται από την παρούσα 
συμφωνία και δη το της παρούσας καθορισθέν ποσοστό έκπτωσης επί των 
πνευματικών δικαιωμάτων (αμοιβή) της ΑΥΤΟΔΙΑΧΕΙΡΙΣΗΣ τόσο για τα έτη 2018, 
2019, 2020, 2021 και 2022, όσο και για τα αναδρομικά οφειλόμενα δικαιώματα. Για 
όσα µέλη του ΣΥΛΛΟΓΟΥ έχει από την ΑΥΤΟΔΙΑΧΕΙΡΙΣΗ σε προγενέστερο χρόνο από 
την προσχώρηση στην παρούσα ασκηθεί αστική διεκδίκηση των οφειλομένων 
δικαιωμάτων ή ποινική καταγγελία, τα µέλη μπορούν να προσχωρήσουν και να 
λάβουν τις ως άνω εκπτώσεις και ευνοϊκές ρυθμίσεις της παρούσας μόνο για τα έτη 


για τα οποία δεν έχουν ασκηθεί αστικές απαιτήσεις η ποινικές καταγγελίες. 


8.ΔΙΑΡΚΕΙΑ ΙΣΧΥΟΣ 

Η παρούσα αρχίζει µε την υπογραφή της παρούσας και λήγει την 31/12/2022, χωρίς 
καμία άλλη γραπτή ή προφορική προειδοποίηση. Σιωπηρή ή προφορική παράταση 
ή ανανέωση αυτής δεν ισχύει. 


4.ΓΕΝΙΚΟΙ ΟΡΟΙ 


4.1 Οιαδήποτε τροποποίηση των όρων της παρούσης θα γίνεται µόνο µε νεότερη 
έγγραφη συμφωνία των μερών. Κάθε δικόγραφο, έγγραφο, ή εξώδικος επιστολή που 
αφορά στο παρόν θα κοινοποιείται νόμιμα στις διευθύνσεις που δηλώνονται 
εκατέρωθεν στην αρχή του παρόντος. Ὅλοι δε οι όροι της παρούσας ορίζονται ως 
ουσιώδεις και η παραβίασή τους συνιστά λόγο καταγγελίας του παρόντος 

42. Ο ΣΥΛΛΟΓΟΣ, δηλώνει ότι θα καταβάλλει κάθε δυνατή προσπάθεια 


αναλαμβάνοντας καθε απαιτουµενη προς τουτο πρωιορουλια αφενος για να 


ενημερώσει σχετικά µε την υπογραφή της παρούσας τα µέλη του και αφετέρου για 
να συστήσει προς το σύνολο των µελών του τη δυνατότητα προσχώρησης στους 
όρουςτης παρούσας. 

Ρητά συνοµολογείται ότι η Διοίκηση του ΣΥΛΛΟΓΟΥ αδυνατεί να γνωρίζει για τη 
χρήση ή µη του εκπροσωπούμενου απὀ την ΑΥΤΟΔΙΑΧΕΙΡΙΣΗ ρεπερτορίου, που 
συνίσταται στην µε οιονδήποτε τρόπο δημόσια εκτέλεση αυτού, από τις επιχειρήσεις 
που διατηρούν ή άλλως εκμεταλλεύονται τα μέλη του ΣΥΛΛΟΓΟΥ. 

4.3, Ο ΣΥΛΛΟΓΟΣ, θα χορηγεί τη σχετική βεβαίωση στο µέλος του που επιθυμεί να 
επωφεληθεί από τους όρους της παρούσας. Η ΑΥΤΟΔΙΑΧΕΙΡΙΣΗ θα ενημερώνει τους 
χρήστες της εδαφικής περιοχής της Πάρου για τους όρους της παρούσας και των 
επωφελημάτων που αυτοί θα έχουν µε την υπαγωγή τους στους όρους αυτής, 
σύμφωνα πάντοτε µε τις προῦποθέσεις που απαιτούνται, βάσει των όρων της 
παρούσας. 

Το παρόν συντάχτηκε σε δυο ακριβή πρωτότυπα, και αφού αναγνώστηκε και 
επιβεβαιώθηκε το περιεχόµενο αυτής χωρίς καμία αντίρρηση, υπογράφτηκε και από 


τα δύο µέρη χωρίς καμία επιφύλαξη ως κατωτέρω. 


ΓΙΑ ΤΗΝ ΑΥΤΟΔΙΑΧΕΙΡΙΣΗ ΠΙΑ ΤΟΝ ΣΥΛΛΟΓΟ 
ΚΑΦΕΣΤΙΑΤΟΡΩΝ ΠΑΡΟΥ 

